sagorsarker/bangla-wikipedia huggingface dataset:
হারীত

হারীত (, ) হিন্দু সাহিত্যের একজন রাজা। তিনি যৌবনশ্বর এর পুত্র এবং সূর্যবংশের রাজা অম্বরীষ এর নাতি বলে বর্ণনা করা হয়েছে।
হারীত তার পাপের প্রতীকী প্রায়শ্চিত্ত হিসেবে তার রাজ্য ত্যাগ করেছিলেন বলে মনে করা হয়। তপস্যা শেষ করার পর তার বংশধর এবং এবং নারায়ণ কর্তৃক তাকে ব্রাহ্মণের মর্যাদা দেওয়া হয়েছিল।
শ্রীপেরুম্বুদুরের স্থলপুরাণ অনুসারে, হারীত একবার শিকার অভিযানে নামেন, যখন তিনি বাঘকে গরুকে আক্রমণ করতে দেখেছিলেন। গরুকে বাঁচাতে বাঘকে মেরে ফেললেও গরুটিকেও মেরে ফেলা হয়। যখন তিনি তার ক্রিয়াকলাপে দুঃখ প্রকাশ করেছিলেন, তখন স্বর্গীয় কণ্ঠ তাকে শ্রীপেরুম্বুদুর যেতে, মন্দিরের জলাশয়ে স্নান করতে এবং নারায়ণের কাছে ক্ষমা প্রার্থনা করতে বলেছিল, যিনি তাকে তার পাপ থেকে ক্ষমা করবেন। রাজা এই নির্দেশ মেনে চলেন, যার পরে নারায়ণকে তাঁর সামনে উপস্থিত হওয়ার বর্ণনা দেওয়া হয় এবং তাঁকে তাঁর পাপ থেকে মুক্তি দেন। বলা হয় যে দেবতা ঘোষণা করেছিলেন যে যদিও রাজা এত বছর ক্ষত্রিয় ছিলেন, তার আশীর্বাদের কারণে তিনি এবং তার বংশধররা এখন ব্রাহ্মণের মর্যাদা অর্জন করবেন।
আজ অবধি, অনেক ক্ষত্রিয় তাদের রাজত্বের দাবিকে প্রমাণ করার জন্য সূর্যবংশের এই রাজার বংশধর বলে দাবি করে। তারা হারীত থেকে বংশধর বলে দাবি করে এবং হিন্দুগ্রন্থ যেমন বিষ্ণুপুরাণ, বায়ুপুরাণ,  লিঙ্গপুরাণ থেকে বৈধতা চায়।
হারীত গোত্রের ব্রাহ্মণদের দ্বারা অনুষ্ঠান এবং অন্যান্য শুভকাজে ব্যবহৃত প্রভার দুটি ভিন্নতা রয়েছে, যথা:
রাগু

ইতালীয় রন্ধনশৈলীতে, রাগু ( ) হল একটি মাংস দিয়ে তৈরি সস যা সাধারণত পাস্তার সাথে পরিবেশন করা হয়। "অ্যাকাডেমিয়া ইতালিয়ানা ডেলা কুসিনা" নামক একটি ইতালীয় গ্যাস্ট্রোনমিক সোসাইটি বেশ কয়েকটি রাগুর রন্ধন শৈলী তাদের তালিকায় নথিভুক্ত করেছে। রাগুর সাধারণ বৈশিষ্ট্য হল এতে উপাদান হিসাবে মাংসের ব্যবহার। রাগুর সবচেয়ে জনপ্রিয় উদাহরন হল "রাগু আলা বোলোগনিজ" (বলোগনিজ সস, গরুর কিমা দিয়ে তৈরি)। রাগুর অন্যান্য প্রকারগুলি হল "রাগু আলা নাপোলেটানা" (নেপোলিটান রাগু, বিভিন্ন ধরণের শুয়োরের মাংস এবং গরুর মাংস দিয়ে তৈরি যার মধ্যে কখনও কখনও সসেজ মেশানো হতে পারে), "রাগু আলা বারেস" (বারি রাগু, এগুলি স্থানবিশেষে ঘোড়ার মাংস দিয়ে তৈরি), "রাগু আলা ভেনেটা" (ভেনেটো থেকে প্রস্তুত রাগু, এটি ঐতিহ্যগতভাবে হাঁসের মাংসের রাগু, এতে টোমেটো মেশানো হয়না)।
ইতালীর উত্তর অঞ্চলে সাধারণত কিমা করা মাংস, কাটা মাংস অথবা গরুর মাংসের কিমা ব্যবহার করে রাগু প্রস্তুত হয়। এই সসের বিশেষত্ব হল এই যে, সসটি প্রস্তুত করার সময় এতে মাংসের সাথে কিছু বিশেষ সবজিও মেশানো হয়। এতে ঐতিহ্যগতভাবে তরল টমেটো যোগ করা হয় তবে টমেটো ছাড়াও এই সস প্রস্তুত করার রীতি আছে এবং এই ভিন্ন প্রকার রাগু সসকে বলা হয় "বিয়ানকো" যার আক্ষরিক অর্থ সাদা রাগু। টমেটো না মেশানোর কারণে এই রাগুর রং সাদা হয়। এই সসে উপাদান হিসাবে বিবিধ মাংস যেমন, গরুর মাংস, মুরগির মাংস, শুয়োরের মাংস, হাঁস অথবা রাজহাঁসের মাংস, ভেড়ার মাংস, মাটন ইত্যাদি ব্যবহার হয়। রাগুতে ঝোল, স্টক (শাকসব্জী অথবা মাছ বা মাংস জলে ফুটিয়ে নেওয়ার পর সেই জলটিতে তাদের নির্যাস মিশ্রিত হয়ে যায়, এবং তাকে বলে স্টক), জল, ওয়াইন, দুধ, ক্রিম বা টমেটোর সংমিশ্রণ থাকে। যদি টমেটো অন্তর্ভুক্ত করা হয় তবে সেগুলির পরিমাণ মাংসের তুলনায় সীমিত থাকে। এই সসের সাথে মাংস যোগ করা হয় বলে কখনো কখনো একে এটি সসের পরিবর্তে মাংসের স্টু হিসাবে বিবেচনা করা হয়।
দক্ষিণ ইতালীয় অঞ্চলে, রাগু প্রায়শই প্রচুর পরিমাণে গরুর মাংস এবং শুয়োরের মাংস এবং কখনও কখনও আঞ্চলিক সসেজ, শাকসবজি এবং টমেটো দিয়ে রান্না করা হয়। রাগুর জনপ্রিয় উদাহরণ হল "রাগু আলা নাপোলেটানা" (নেপোলিটান রাগু) এবং "কার্নে আল রাগু"।
আচার মরিচ

আচার মরিচ বা আচারযুক্ত মরিচ হল একটি আচার যা ক্যাপসিকাম মরিচ সংরক্ষণ করে তৈরি করা হয়। সাধারণত ক্যাপসিকাম, ভেষজ খাদ্য উপাদান, মশলা সহ ভিনেগার, গোলমরিচ, ধনে, ডিল এবং তেজপাতা ইত্যাদি উপাদান একসাথে লবণাক্ত জলে ডুবিয়ে রেখে সংরক্ষণ করা হয় এবং এই আচার মরিচ তৈরি করা হয়। আচার মরিচ এমন একটি খাদ্য উপাদান যা সারা পৃথিবীর কোনও না কোনও অঞ্চলে ভিন্ন নামে ও ভিন্ন উপাদান দিয়ে প্রস্তুত হয়।
আচারযুক্ত মরিচের বিবিধ প্রকার বর্তমান। তার মধ্যে উল্লেখযোগ্য উদাহরণ হল কলা মরিচ, কিউবানেল, বেল মরিচ, মিষ্টি আচার মরিচ, গরম "চেরি মরিচ", এছাড়াও হাঙ্গেরিয়ান মোম মরিচ, গ্রীক মরিচ, সেরানো মরিচ এবং জালাপেনো। এই বিবিধ প্রকার আচার মরিচ নিজ নিজ স্থানীয় অঞ্চলের বাজারে বিক্রি হয়।
নাচোস নামক মেক্সিকান আলুর চিপ্স এবং অন্যান্য মেক্সিকান খাবারের উপরে ছড়ানোর জন্য জালাপেনোর আচার মরিচের প্রায়শই ব্যবহার হয়। এই জালাপেনো মরিচ মেক্সিকোর স্থানীয় উৎপাদিত মরিচ যা স্যান্ডউইচেও ব্যবহার হয়। আচারযুক্ত মরিচ সারা বিশ্বে স্থানীয় উৎপাদিত বিভিন্ন মরিচ দিয়ে প্রস্তুত হয়, যেমন ইতালীয় "পেপেরোনসিনি সোট সেটো" এবং ইন্দোনেশিয়ার "পিকল্ড বার্ডস আই চিলি" এই দুই প্রকার মরিচ থেকেই আচার প্রস্তুত হয়। এছারাও আমেরিকান এবং ল্যাটিন আমেরিকাতেও এর ব্যবহার আছে।
ব্রাইন নামক গরম হলুদ মরিচের আচার সাধারণত মার্কিন যুক্তরাষ্ট্রে দক্ষিণ অঞ্চলের রান্নায় একটি মসলা হিসাবে ব্যবহৃত হয়।
মেক্সিকোতে বেশিরভাগ স্থানীয় উৎপাদিত মরিচের আচার প্রস্তুত করে বাজারে বিক্রি করা হয়।
"হুই ফং সিরাচা সস", যা একধরনের মরিচের আচার, এটি প্রস্তুত করার জন্য মরিচের সংরক্ষণ প্রক্রিয়া শুরু করার আগে মরিচের মধ্যে রসুন এবং চিনি যোগ করা হয়।
মেসোআমেরিকার অ্যাজটেক জনগণ সেদেশ স্প্যানিশ উপনিবেশ স্থাপনার আগে মরিচের গরম সস তৈরি করত।
বিষক্রিয়া

বিষক্রিয়া হলো কোনো ক্ষতিকারক পদার্থ (প্রাকৃতিক বা উৎপাদিত) বা দূষিত একটি নির্দিষ্ট পরিমাণে শরীরে প্রবেশ করা, যার ফলে শরীরের ভেতরে ক্ষতি হয়। এটা হতে পারে:
১ ইনহেলার দ্বারা।
২ খাওয়ার মাধ্যমে
টক্সিন হল এমন একটি পদার্থ যা শরীরে অস্থায়ী বা স্থায়ী ক্ষতির জন্য পর্যাপ্ত পরিমাণে প্রবেশ করে। বিষক্রিয়ার শিকার অধিকাংশই শিশু, এবং তাদের বিষক্রিয়া সাধারণত ওষুধ বা রাসায়নিক যেমন ডিটারজেন্ট, কীটনাশক ইত্যাদি গ্রহণের ফলে হয়। তবে সব বয়সেই ভুলেতে
আবদুল্লাহ ইবনে ওমর আল-বায়জাবী

আবদুল্লাহ বিন ওমর আল-বায়দাভী, একজন পারসিক আহলে সুন্নাহ ওয়াল-জামাতের অন্যতম পণ্ডিত। তিনি একজন কট্টর শাফিয়ী পন্থী ইসলামী আইনবিদ, ধর্মতাত্ত্বিক ব্যক্তি, হাদিস বিশারদ, দোভাষী এবং ব্যাকরণবিদ ছিলেন। তিনি বেশ কয়েকটি ধর্মতাত্ত্বিক গ্রন্থের লেখকও ছিলেন। 
তিনি একাধারে একজন ইমাম, বিচারক ও মুফাসসির। তাঁর নাম: নাসির উদ্দিন আবু সাঈদ, অথবা আবুল খায়ের আবদুল্লাহ বিন আবুল কাসিম ওমর বিন মুহাম্মাদ বিন আবুল হাসান আলী আল-বায়়জাভী, শিরাজী আশ-শাফিঈ।তিনি পারস্যের(ইরানের) সিরাজ নামক স্থানে জন্মগ্রহণ করেন,এবং তার দিকেই ইঙ্গিত করে তাঁকে বায়জাভী বলে ডাকা হয়।এটা 'সিরাজ' নামক জায়গার নিকটবর্তী।তাঁর জন্মসন জানা সম্ভব হয়নি।তবে ধারণা করা হয়ে থেকে তিনি সপ্তম হিজরির শুরুর দিকে জন্মগ্রহণ করেন
দোয়েনজাং-জজিগে

দোয়েনজাং-জজিগে যাকে ইংরেজিতে সয়াবিন পেস্ট স্টু হিসাবে উল্লেখ করা হয়, এটি কোরিয়ার একটি ঐতিহ্যবাহী জজিগে বা স্ট্যু। এটি প্রাথমিকভাবে "ডোয়েনজিং" বা "সয়াবিন পেস্ট" থেকে তৈরি হয় এবং অতিরিক্ত উপাদান হিসাবে এর মধ্যে শাকসবজি, সামুদ্রিক খাবার এবং মাংস যোগ করা হয়। এটি কোরিয়ান রন্ধনশৈলীর উল্লেখযোগ্য এবং জনপ্রিয় ঐতিহ্যবাহী খাবারগুলির মধ্যে একটি। দোয়েনজাং-জজিগে প্রাথমিকভাবে কোরিয়ার গৃহস্থালির খাবার। এটি ঘরে প্রস্তুত দোয়েনজাং বা সোয়াবিন পেস্ট দিয়ে তৈরি করা হত। যাইহোক আজকাল বাজারে কারখানায় তৈরি সয়াবিন পেস্টের সহজলভ্যতার কারণে গৃহস্থালিতে এবং রেস্তোরাঁগুলিতে সেগুলির ব্যবহার করা হয়। ঐতিহ্যগত ও আধুনিক কোরিয়ান রন্ধনশৈলীতে, "দোয়েনজাং" সবচেয়ে বেশি ব্যবহৃত হয়। এটি একটি জাতীয় খাবার হিসাবে উল্লিখিত হয়।
অঞ্চলভেদে "দোয়েনজাং-জিজিগে" রান্নায় ব্যবহৃত উপাদানগুলির মধ্যে অনেক বৈচিত্র্য এবং সূক্ষ্ম পার্থক্য রয়েছে। এই রান্নার প্রাথমিক এবং সাধারণ উপাদানগুলি হল, "দোয়েনজাং" (গাঁজানো সয়াবিন পেস্ট), শুকনো অ্যাঙ্কোভিস, সাদা মূলা, কোরিয়ান মরিচ, রসুনের কিমা, জল, পেঁয়াজ, সবুজ পেঁয়াজ, আলু, জুকিনি এবং মাঝারি আকারে টোফু (সোয়াবিনের দুধ দিয়ে তৈরি পনির জাতীয় খাবার)।
এই খাবারকে আকর্ষণীয় করে তুলতে এর সাথে আরও কিছু উপাদান যোগ করা হয়। বিশেষ করে মাংস বা সামুদ্রিক খাবার উপাদান হিসাবে যোগ করা যেতে পারে। এই গৌণ উপাদানগুলি ঝোল এবং স্টুর স্বাদকে উল্লেখযোগ্যভাবে পরিবর্তন করে, "দোয়েনজাং-জজিগে" রন্ধনে ব্যবহৃত সবচেয়ে সাধারণ সামুদ্রিক খাবারের উপাদানগুলির মধ্যে রয়েছে চিংড়ি বা ছোট ক্ল্যামস বা শামুক, এবং গরুর মাংস ও সাধারণ মাংস।
দোয়েনজাং-এ আইসোফ্ল্যাভোন রয়েছে, যা কার্ডিওভাসকুলার ডিজিজ বা অস্টিওপরোসিসের মতো রোগ প্রতিরোধ করতে সাহায্য করে। এতে লেসিথিন আছে যা মস্তিষ্কের কার্যকারিতা উন্নত করতে সাহায্য করে, তাই এই খাবার শুধুমাত্র শিশুদের জন্য নয়, প্রাপ্তবয়স্ক এবং মধ্যবয়স্কদের জন্যও উপকারী। এছাড়াও, দোয়েনজাং ডায়েটারি ফাইবার সমৃদ্ধ, যা পাচনতন্ত্রের কার্যকারিতার জন্য উপকারী।
টোংকাটসু

টোংকাটসু বা টনকাতসু যার আক্ষরিক অর্থ হল শুয়োরের মাংসের কাটলেট, এটি একটি জাপানি খাবার। এই পদটি আসলে একটি শূকরের মাংসের কাটলেট যেটি তেলে কড়া ভাজা করে তৈরি করা হয়। কাটলেটটি খাস্তা ও মুচমুচে করতে শুয়োরের মাংসের টুকরোর উপর প্যানকো বা পাউরুটির টুকরোর প্রলেপ লাগানো হয় এবং তারপর সেটিকে তেলে কড়া ভাজা করা হয়। এর দুটি প্রধান প্রকার হল ফিলে এবং কটি। 
উনিশ শতকের শেষের দিকে মেইজি যুগে জাপানে টনকাতসুর উদ্ভব হয়েছিল, এটি ইউরোপীয় ধাঁচের রুটি এবং ভাজা মাংসের কাটলেট এই দুই রন্ধনপ্রনালীর মিশ্রণে সৃষ্ট একটি খাবার। ইউরোপীয় কাতসুরেৎসু (কাটলেট) সাধারণত গরুর মাংস দিয়ে তৈরি করা হতো। ১৮৯৯ সালে জাপানের টোকিওতে রেনগেই নামে ইউরোপীয়-শৈলীর খাবার পরিবেশনকারী একটি রেস্টুরেন্টে শুয়োরের মাংসের কাটলেট তৈরি করা হয়েছিল। এটি এক ধরনের ইয়োশোকু ও ইউরোপীয় রন্ধন প্রনালীর জাপানি সংস্করণ যা উনিশ শতকের শেষের দিকে এবং কুড়ি শতকের প্রথম দিকে উদ্ভাবিত হয়েছিল। একে "কাতসুরেতসু" বা কেবল "কাতসু" বলা হত।
টোংকাটসু তৈরির প্রধান উপাদান হল শূকরের মাংস। মাংসটিতে সাধারণত লবণ ও মরিচ মাখিয়ে ও তার উপর হালকাভাবে ময়দার প্রলেপ দিয়ে করে রাখা হয়। তারপর ফেটানো ডিমে ডুবিয়ে প্যানকো বা পাউরুটির টুকরোর প্রলেপ দিয়ে মাংসের টুকড়োটি কড়া ভাজা করা হয়।
ভাজা হয়ে যাওয়ার পর টনকাতসুকে টুকরো টুকরো করে কাটা হয় এবং সাধারণত কাটা বাঁধাকপি দিয়ে পরিবেশন করা হয়। একে সাধারণত টোনকাতসু সস বা সহজভাবে "সোসু" (সস), "কারাশি" (সরিষা), এবং সম্ভবত লেবুর টুকরোর সাথে খাওয়া হয়। সাধারণত ভাত, মিসো স্যুপ এবং "সুকেমোনোর" সাথে টনকাতসু পরিবেশন করা হয় এবং চপস্টিক দিয়ে খাওয়া হয়। টনকাতসু সসের পরিবর্তে "পঞ্জু" এবং কুচি করা "ডাইকনের" সাথেও এটি পরিবেশন করা যেতে পারে।
নাগোয়া এবং আশেপাশের এলাকায়, মিসো কাতসু এবং টোনকাটসু বলে বিভিন্ন ধরনের খাবার প্রচলিত আছে যা হ্যাচো মিসো নামক সস দিয়ে খাওয়া হয়।
কোজুক্কাত্তাই

কোজুক্কাত্তাই ( বা কোজুকাট্টা () হল একটি জনপ্রিয় দক্ষিণ ভারতীয় ভাপানো পিঠে জাতীয় খাবার যা চালের আটা দিয়ে তৈরি করা হয়। এর ভেতরে নারকেল, গুড় বা চকভারাত্তি ভরাট করা হয়। কোজুকাত্তাই যদিও সাধারণত মিষ্টি খাবার তবে কখনও কখনও একে নোনতা পুর দিয়েও ভরাট করা যেতে পারে। এটি কেরালার খ্রিস্টানরা তাদের ঐতিহ্যগত পাম রবিবারের আগে শনিবার দিন তৈরি করে এবং তাই এই দিনটিকে কোজুকাট্টা শনিবার বলা হয়। "মোদক" ভারতের অন্যান্য অঞ্চলে তৈরি একটি অনুরূপ খাবার। এটি গণেশ চতুর্থী উৎসবের সময় তৈরি একটি জনপ্রিয় খাবার।
নারকেলের সাথে গুড় মিশিয়ে কোজুকাত্তাইয়ে ভরার জন্য পুর তৈরি করা হয়। চালের আটার মণ্ড বানিয়ে তার থেকে ছোট ছোট লেচি কেটে তাকে হাতের সাহায্যে চ্যাপ্টা করে তার ভিতরে পুর ভরা হয় ও গোল করে আটকে, হাতের চাপ দিয়ে গোল আকার দেওয়া হয়। এরপর পিঠেগুলিকে ভাপানো হয়। ঘি, এলাচ, সূক্ষ্মভাবে ভাজা চালের আটা ইত্যাদি ব্যবহার করে খাবারের স্বাদ এবং গন্ধ বাড়ানো যায়। কেরালায় চালের আটার পরিবর্তে সাধারণ আটা এবং কোড়ানো নারকেল দিয়ে তৈরি কোজুকাট্টাই একটি প্রধান প্রাতঃরাশ।
"কোজুক্কাত্তাই" শ্রীলঙ্কার তামিল সম্প্রদায়ের বিভিন্ন রীতির একটি গুরুত্বপূর্ণ অংশ। উত্তর শ্রীলঙ্কায় একটি প্রথা রয়েছে। "কোজুক্কাত্তাই" -এর কিনারাগুলি দাঁতের মতো আকার দেওয়া হয় ও শিশুর মাথায় আলতো করে ছোঁয়ানো হয়। এভাবে পরিবার শিশুর সুস্থ দাঁত বিকাশের কামনা করে। শ্রীলঙ্কার পূর্বাঞ্চলে যেমন আমপারাই জেলায়, গর্ভধারণের প্রায় চার মাস পর একজন গর্ভবতী মায়ের জন্য পরিবারের মহিলা সদস্যরা এই খাবার প্রস্তুত করেন যা স্থানীয়ভাবে "পিঠাই কোজুক্কাটই" নামে পরিচিত। এই মিষ্টিগুলি সাধারণত স্বাস্থ্য এবং উর্বরতার শুভ প্রতীক হিসাবে বিবাহের সময় বিনিময় করা হয়।
পাভেল বারশাক

পাভেল দিমিত্রিভিচ বারশাক (রুশ: Павел Дмитриевич Баршак; জন্ম ১৯ ডিসেম্বর ১৯৮০) একজন রুশ অভিনেতা। তিনি ২০০২ সাল থেকে ৩০টিরও বেশি চলচ্চিত্রে অভিনয় করেছেন।
পাভেল বারশাক দক্ষিণ রাশিয়ার মস্কো, রুশ প্রজাতন্ত্র, সোভিয়েত ইউনিয়নে জন্মগ্রহণ করেন।
লাইজা আরজামাসোভা

এলিজাভেটা নিকোলাভনা আরজামাসোভা ( Арзама́сова, বা কম আনুষ্ঠানিকভাবে ; জন্ম ১৭ মার্চ, ১৯৯৫) একজন নাট্যশালার রুশ অভিনেত্রী, যিনি টিভি-অনুষ্ঠান অ্যাঙ্করওম্যান নামেও পরিচিত। 
লাইজা আরজামাসোভা মস্কোতে জন্মগ্রহণ করেন। চার বছরে তিনি চলচ্চিত্রে অভিনয় শুরু করেন। লাইজা মিউজিক্যাল "অ্যানি" (পরিচালক-নিনা চুসোভা) এর প্রধান ভূমিকায় অভিনয় করেছিলেন। ২০০৪ সালে, মস্কোর নবম থিয়েটার উত্সবে তরুণী অভিনেত্রী এই ভূমিকার জন্য দর্শকদের পুরস্কারে ভূষিত হন। একই সময়ে লাইজা রাশিয়ান একাডেমি অফ থিয়েটার আর্টস - জিআইটিআইএস-এর মিউজিক স্টুডিওতে নিযুক্ত ছিলেন। তারপরে লাইজার মা, ইউলিয়া আরজামাসোভা, একটি সাইটে লিজার চিত্র শেয়ার করেছিলেন। এরপর তিনি মস্কো ভ্যারাইটি থিয়েটার থেকে অডিশনের জন্য আমন্ত্রণ পান।
২০০৪ সালে, ৯ম থিয়েটার উত্সব "মস্কো ডেব্যু" এ তরুণী অভিনেত্রীকে তার ভূমিকার জন্য অডিয়েন্স চয়েস অ্যাওয়ার্ডে পুরস্কৃত করা হয়েছিল।
লিজা টিভি ধারাবাহিক "ড্যাডিস ডটারস-" এ অভিনয়ের পরে জনপ্রিয় হয়ে ওঠে, যেখানে তিনি একটি প্রধান ভূমিকা গালিনা ভাসনেটসোভা -এর চরিত্রে অভিনয় করেছিলেন।
৩০ জানুয়ারী, ২০১০-এ, ১৪ বছর বয়সে তিনি মস্কো সিএস স্ট্যানিস্লাভস্কি ড্রামা থিয়েটারের মঞ্চে রোমিও এবং জুলিয়েটে জুলিয়েটের ভূমিকায় অভিনয় করেছিলেন।
সুমন দেবী থৌদাম

সুমন দেবী থৌদাম হলেন মণিপুর রাজ্যের ইম্ফলের একজন ভারতীয় ফিল্ড হকি খেলোয়াড়। তিনি আন্তর্জাতিকভাবে ভারতের প্রতিনিধিত্ব করেছেন এবং একজন ডিফেন্ডারের ভূমিকা পালন করেন। তিনি ২০১৮ সালের জুলাই পর্যন্ত ১১টি আন্তর্জাতিক ম্যাচ খেলেছেন।
সুমন দেবী থৌদাম মণিপুর রাজ্যের ইম্ফলের সিংজামেই মনখাংলাম্বির বাসিন্দা। তিনি ১৯৯৮ সালে জন্মগ্রহণ করেছিলেন। তিনি থৌদাম আনন্দের বড় মেয়ে। তিনি অল্প বয়সেই তাঁর হকি খেলোয়াড় জীবন শুরু করেছিলেন, ২০১১ সালে দিল্লি এবং অমৃতসরে আন্তঃস্কুল টুর্নামেন্টে অংশগ্রহণ করেন। এর পাশাপাশি তিনি ২০১১ সালে পাটনায় সাব জুনিয়র ন্যাশনাল এবং ২০১২ ও ২০১৩ সালে জওহরলাল নেহরু টুর্নামেন্টের মতো বড় রাজ্য টুর্নামেন্টে অংশগ্রহণ করেন। জওহরলাল নেহরু টুর্নামেন্টে দুবারই তাঁর দল রানার আপ হয়েছিল।
তিনি পরের কয়েক বছর জুনিয়র টুর্নামেন্টে তাঁর রাজ্যের প্রতিনিধিত্ব করেছেন। তিনি ২০১৪ সালে পুনেতে সাব জুনিয়র ন্যাশনাল (বিজয়ী), ভোপালে ২০১৩ সালে সাব জুনিয়র ন্যাশনাল (রানার আপ), ২০১৪ সালে মাইসোরে জুনিয়র ন্যাশনাল (রানার আপ), ২০১৩ সালে রাঁচিতে জুনিয়র ন্যাশনাল (রানার আপ) এবং মুম্বাইতে সাব জুনিয়র জোনাল-এ অংশগ্রহণ করেন।
জাতীয় টুর্নামেন্ট থেকে, আন্তর্জাতিকভাবে সুমন নিজের দেশের প্রতিনিধিত্ব করেছিলেন। ২০১৪ সালের ১১ এবং ১২ই আগস্ট নেদারল্যান্ডসে অনুষ্ঠিত বিশ্ব যুব হকি টুর্নামেন্ট (অনূর্ধ্ব- ১৮), যেটিতে ভারতীয় দল জিতেছিল, তিনি সেই যুব হকি দলের একজন খেলোয়াড় ছিলেন। এই বিজয়ী দলের অংশ হবার জন্য, তাঁকে তাঁর পুরোনো প্রশিক্ষণ ইনস্টিটিউট, "সাউথ ইস্ট ইয়ুথ" "সংগঠন" দ্বারা সম্মানিত করা হয়েছিল। তিনি ২০১৭ সালের এশিয়া কাপেও অংশগ্রহণ করেছিলেন। সেখানে তাঁর অবদানের কারণে ভারত একটি শক্তিশালী রক্ষণ তৈরি করতে পেরেছিল। ৬টি ম্যাচের টুর্নামেন্টে এই দল মাত্র ৫টি গোল খেয়েছিল এবং শেষ পর্যন্ত টুর্নামেন্ট জিতে তারা মহাদেশীয় চ্যাম্পিয়ন হয়। এই টুর্নামেন্টের ফলের কারণে তারা হকি বিশ্বকাপে খেলার যোগ্যতা অর্জন করেছিল।
২০১৮ সালে, লন্ডনে হকি বিশ্বকাপের আগে, ভারতীয় মহিলা হকি দল স্পেন সফরে গিয়েছিল। সেখানে তারা ২০১৮ সালের ১২ই জুন থেকে স্পেনীয় জাতীয় দলের বিরুদ্ধে পাঁচটি ম্যাচ খেলেছিল। সুমন স্পেন সফরের ২০-সদস্যের দলের একটি অংশ ছিলেন। এই দলটি ৫ ম্যাচের সিরিজে আয়োজক স্প্যানীয় দলকে ৪ - ১ ব্যবধানে পরাজিত করেছিল। তবে বিশ্বকাপের চূড়ান্ত দলে তাঁকে নির্বাচিত করা হয়নি।
সুমন ভারতীয় জুনিয়র মহিলা হকি দলেরও একজন অংশ ছিলেন এবং বেলজিয়ামের অ্যান্টওয়ার্পে ২০১৮ সালের ১৪ থেকে ২১শে জুলাইয়ের মধ্যে অনুষ্ঠিত অনূর্ধ্ব- ২৩ বিভাগে ছয় দেশের টুর্নামেন্টে অংশগ্রহণ করেছিলেন।
নংমাইথেম রতনবালা দেবী

নংমাইথেম রতনবালা দেবী (জন্ম ২রা ডিসেম্বর ১৯৯৯) হলেন মণিপুরের একজন ভারতীয় মহিলা পেশাদার ফুটবলার। তিনি গোকুলম কেরালা এবং ভারতের মহিলা জাতীয় ফুটবল দলের হয়ে খেলেন। তিনি ২০১৮ সালে এএফসি কাপ যোগ্যতা অর্জনের ম্যাচে আন্তর্জাতিকভাবে নিজের অভিষেক ম্যাচ খেলেছেন।
২০১৮ এএফসি মহিলা এশিয়ান কাপ বাছাইপর্বের সময় রতনবালা জাতীয় দলে ডাক পান এবং সেখানে তিনি ২০১৭ সালের ১১ই এপ্রিল হংকংয়ের বিরুদ্ধে তাঁর প্রথম গোল করেন। এরপর তিনি ভারতের মহিলা জাতীয় ফুটবল দলের নিয়মিত সদস্য হয়ে ওঠেন। তাঁর দ্বিতীয় গোলটি এসেছিল ২০১৮ সালের ১৩ই নভেম্বর, ২০২০ এএফসি মহিলা অলিম্পিক যোগ্যতা অর্জনের প্রথম রাউন্ডে মিয়ানমারের বিরুদ্ধে। তারপর ২০১৯ সালের ২১শে জানুয়ারী হংকংয়ের বিপক্ষে প্রীতি ম্যাচে তিনি আরেকটি গোল করেন এবং ২০১৯ সালের ২৭শে জানুয়ারি ইন্দোনেশিয়ার বিরুদ্ধে আরেকটি প্রীতি ম্যাচে তিনি জাতীয় দলের হয়ে তাঁর প্রথম হ্যাটট্রিক করেন। তারপর ২০১৯ গোল্ডকাপে তিনি ১১ই ফেব্রুয়ারি নেপালের বিপক্ষে আরেকটি গোল করেন। ২০১৯ সাফ মহিলা চ্যাম্পিয়নশিপে তিনি ২টি গোল করেছিলেন, একটি ১৩ই মার্চ মালদ্বীপের বিরুদ্ধে এবং আরেকটি ১৭ই মার্চ শ্রীলঙ্কার বিপক্ষে। ২০২০ এএফসি মহিলা অলিম্পিক যোগ্যতা অর্জনের দ্বিতীয় রাউন্ডে, ২০১৯ সালের ৯ই এপ্রিল, তিনি মিয়ানমারের বিরুদ্ধে "৩ - ৩" গোলের রোমাঞ্চকর অ্যাকশন ম্যাচে ১টি গোল করেছিলেন। দুর্ভাগ্যবশত ভারত ২০২০ এএফসি মহিলা অলিম্পিক যোগ্যতা অর্জনের তৃতীয় রাউন্ডে গোল পার্থক্যের জন্য যোগ্যতা অর্জন করতে পারেনি।
ভারত
সাফ মহিলা চ্যাম্পিয়নশিপ : ২০১৯
দক্ষিণ এশিয়ান গেমসের স্বর্ণপদক: ২০১৯
সেতু এফসি
ভারতীয় মহিলা লীগ : ২০১৮-১৯
গোকুলম কেরালা
ভারতীয় মহিলা লীগ : ২০২১-২২
ক্রিফসা
ইন্ডিয়ান উইমেনস লিগের রানার্স আপ: ২০১৯-২০ 
মণিপুর
জাতীয় গেমসে স্বর্ণপদক: ২০২২ 
স্বতন্ত্র
ভারতীয় মহিলা লীগের সবচেয়ে মূল্যবান খেলোয়াড়: ২০১৯-২০
ভারতীয় মহিলা লীগ উদীয়মান খেলোয়াড়: ২০১৮-১৯
শচিনি আয়েন্দ্র স্ট্যানলি

শচিনি আয়েন্দ্র স্ট্যানলি (), একজন শ্রীলঙ্কার চলচ্চিত্র অভিনেত্রী, যিনি বর্তমানে সিংহল চলচ্চিত্র শিল্পে কাজ করছেন। তিনি ২০০৩ সালে মিস শ্রীলঙ্কা জিতেছিলেন এবং চীনের সানিয়ায় ৫৩তম মিস ওয়ার্ল্ড প্রতিযোগিতায় শ্রীলঙ্কার প্রতিনিধিত্ব করেছিলেন। মিস শ্রীলঙ্কা হিসাবে মুকুট পরার পর, তিনি সেনেশ দিসানাইকে বান্দারা পরিচালিত তার প্রথম চলচ্চিত্র আদারনেয়া ওয়াসানায়া এ অভিনয় করেন যা ২০০৪ সালে মুক্তি পায়। তিনি তার অভিনয়ের জন্য সিগনিস শ্রীলঙ্কা ফিল্ম অ্যাওয়ার্ডে সেরা সহ-অভিনেত্রীর পুরস্কার জিতেন।
২০০৫ সালে সিরাসা টিভিতে কুমারসিরি আবেকুন পরিচালিত 'হিরুনি' নাটকে নাম ভূমিকায় অভিনয় করে তার টেলিভিশনে আত্মপ্রকাশ ঘটে। ২০০৯ সালে ইন্দু ধর্মসেনা পরিচালিত "ফর বেটার অর ফর ওয়ার্স" নাটকে সরলা চরিত্রে তার মঞ্চে অভিষেক হয়েছিল। ২০১৬ সালে মার্কিন যুক্তরাষ্ট্রের লস অ্যাঞ্জেলেসে পারফর্মিং আর্টসের বিশ্ব চ্যাম্পিয়নশিপে প্রতিদ্বন্দ্বিতা করা শচিনিই প্রথম শ্রীলঙ্কান। তিনি ক্লাসিক্যাল/ওপেন/কন্টম্পোরারি বিভাগে অভিনয়ের জন্য দুটি রৌপ্য পদক এবং একটি ব্রোঞ্জ জিতেন। তিনি ২০১৭ সালে পারফর্মিং আর্টসের বিশ্ব চ্যাম্পিয়নশিপে আবার প্রতিদ্বন্দ্বিতা করেন এবং অভিনয় বিভাগে ৪টি ব্রোঞ্জ পদক জিতেন এবং তিনি সেরা জাতীয় পোশাকের জন্য সম্মানসূচক উল্লেখও পান।
গামিয়া বিজয়দাসা

গামিয়া বিজয়দাসা (সিংহলা :ගම්‍යා විජයදාස) হলেন একজন শ্রীলঙ্কার চলচ্চিত্র অভিনেত্রী এবং সুন্দরী প্রতিযোগিতার শিরোপাধারী যিনি ২০০৯ সালে ডেরানা ভিট মিস শ্রীলঙ্কা জিতেছিলেন এবং দক্ষিণ আফ্রিকার মিস ওয়ার্ল্ড, ২০০৯-এ শ্রীলঙ্কার প্রতিনিধিত্ব করেছিলেন। যা ১২ ডিসেম্বর ২০০৯-এ অনুষ্ঠিত হয়েছিল।
বিজয়দাসা সিঙ্গাপুরে যাওয়ার আগে কলম্বোর মুসেউস কলেজে গ্রেড ৬ পর্যন্ত অধ্যয়ন করেন এবং তারপর মার্সিলিং কলেজে অধ্যয়ন করেন, বিজয়দাসা মনোবিজ্ঞানে তার স্নাতক ডিগ্রি অর্জনের আগে অস্ট্রেলিয়ার স্ট্র্যাথমোর সেকেন্ডারি কলেজে অধ্যয়ন করেন।
নেথমি রোশেল

নেথমি নিশেকা রোশেল রজার্স (জন্ম ৬ নভেম্বর ১৯৯৮) () নেথমি রোশেল নামে অধিক পরিচিত, একজন শ্রীলঙ্কান অভিনেত্রী এবং মডেল। " " তার প্রথম টেলিভিশন উপস্থিতি ছিল টেলিড্রামা "সাক্কারানে" এবং তার পরে "দেওয়ানি ইনিমাতে" অক্ষের ভূমিকায় অভিনয় করেছিলেন, যা তাকে জনসাধারণের দৃষ্টি আকর্ষণ করেছিল। তার প্রথম চলচ্চিত্রে অভিনয় ছিল "আদারানেয়া প্রার্থনায়" পারমি, যা 2022 সালে আন্তর্জাতিক এবং অভ্যন্তরীণভাবে মুক্তি পায়, যা সমালোচকদের কাছ থেকে ইতিবাচক পর্যালোচনার জন্য উন্মুক্ত হয়। 
নেথমি নিশেকা রোশেল রজার্স ১৯৯৮ সালের ৬ নভেম্বর কলম্বো, শ্রীলঙ্কায় জন্মগ্রহণ করেন। তিন ছোট ভাইবোনের মধ্যে জ্যেষ্ঠ, তিনি বোমিরিয়া সেন্ট্রাল কলেজে পড়েন এবং স্নাতক শেষ করার পরে, শ্রী জয়বর্ধনেপুরা বিশ্ববিদ্যালয়ে পড়াশোনা করেন। ২০১৯ সালে, তিনি "জাথিকা রূপবাহিনী আউরুদু কুমারিয়াতে" প্রথম স্থান অর্জন করেন, এবং "মিস ফটোজেনিক ২০১৯" শিরোনাম পান।
বর্তমানে, তিনি উচ্চ শিক্ষা গ্রহণের পাশাপাশি একজন অভিনেত্রী, মডেল এবং একজন ব্র্যান্ড অ্যাম্বাসেডর হিসেবে কাজ করছেন।
সামুদ্রিক মৎস্য জরিপ ব্যবস্থাপনা ইউনিট

সামুদ্রিক মৎস্য জরিপ ব্যবস্থাপনা ইউনিট বা মেরিন ফিসারিজ সার্ভে ম্যানেজমেন্ট ইউনিট মৎস্য অধিদপ্তরের অধীনস্থ একটি সরকারি প্রতিষ্ঠান। মূলত ট্রলার ও নৌযানের মৎস্য আহরণ, তথ্য-উপাত্ত সংগ্রহ ও বিশ্লেষণ এবং গভীর সমুদ্রে জরিপ কাজ পরিচালনার কাজ করে থাকে এই সংস্থা।
১৯৭৯ সালে চট্টগ্রামে "সামুদ্রিক মৎস্য গবেষণা, ব্যবস্থাপনা এবং উন্নয়ন প্রকল্প"-এর কার্যক্রম শুরু হয়। ১৯৮৩–১৯৮৯ সালের মধ্যে "আর. ভি. অনুসন্ধান" ও "আর. ভি. মাছরাঙা" জাহাজের মাধ্যমে চিংড়ি আহরণ ও মজুদ নির্ধারণ করে এ সংস্থাটি। পরবর্তীতে ১৯৯৫ সালে প্রকল্পটি "সামুদ্রিক মৎস্য জরিপ ব্যবস্থাপনা ইউনিট" নামে পরিবর্তিত হয়। মূলত "মৎস্য সুরক্ষা ও সংরক্ষণ আইন, ১৯৫০" এবং "মৎস্য রক্ষা ও সংরক্ষণ বিধিমালা, ১৯৯৫" অনুযায়ী এই প্রতিষ্ঠানের কার্যক্রম চলমান।
ব্যবস্থাপনার কার্যক্রম পরিচালনার জন্য ১১ সদস্যের একটি পরিচালনা পর্ষদ গঠন করা হয়। তাঁরা হলেন:
অ্যাডাম লালানা

অ্যাডাম ডেভিড লালানা (; জন্ম: ১০ মে ১৯৮৮; অ্যাডাম লালানা নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ব্রাইটন অ্যান্ড হোভ আলবিয়নের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।
২০০৬ সালে, লালানা ইংল্যান্ড অনূর্ধ্ব-১৮ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় দুই বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০১৩ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৩৪ ম্যাচে ৩টি গোল করেছেন।
অ্যাডাম ডেভিড লালানা ১৯৮৮ সালের ১০ই মে তারিখে ইংল্যান্ডের সেন্ট অলবান্সে জন্মগ্রহণ করেছেন এবং সেখানেই তার শৈশব অতিবাহিত করেছেন।
লালানা ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি প্রায় ২ বছরে ৫ ম্যাচে অংশগ্রহণ করে ১টি গোল করেছেন।
ফেরেশতেহ হোসেনি

ফেরেশতেহ হোসেনী (; জন্ম ২৬ এপ্রিল, ১৯৯৭) একজন আফগান অভিনেত্রী। তিনি "পার্টিং" (২০১৬), "রোনা, আজিম'স মাদার" (২০১৮) এবং "দ্য ফ্রগ" (২০২০-২০২১) ছবিতে অভিনয়ের জন্য পরিচিত। "পার্টিং" -এ অভিনয়ের জন্য তিনি ১৬তম মারাকেচ আন্তর্জাতিক চলচ্চিত্র উৎসবে সেরা অভিনেত্রীর পুরস্কার জিতেন।
ফেরেশতেহ হোসেইনি ইরানের তেহরানে ১৯৮০ সালের ২৬ এপ্রিল জন্মগ্রহণ করেন। তিনি আফগান বংশোদ্ভূত ইরানি অভিনেত্রী। তার বাবা-মা ছিলেন দুই আফগান যারা আফগানিস্তানের যুদ্ধের কারণে তার জন্মের আগে ইরানে অভিবাসন করেছিলেন। মাসুমেহ, মরিয়ম, হানি এবং জাহরা নামে তার চার বোন এবং মোহাম্মদ নামে এক ভাই রয়েছে। তার বোন মরিয়মও একজন অভিনেত্রী।
হাসিবা ইব্রাহিমি

হাসিবা ইব্রাহিমী (; জন্ম ২১ ডিসেম্বর, ১৯৯৬) একজন আফগান অভিনেত্রী। তিনি "এ ফিউ কিউবিক মিটারস অফ লাভ" (২০১৪) তে মারভেনা চরিত্রে তার ভূমিকার জন্য সর্বাধিক পরিচিত, যার জন্য তিনি ক্রিস্টাল সিমোর্গে সেরা অভিনেত্রীর মনোনয়ন অর্জন করেছিলেন। তিনিই প্রথম আফগান যিনি ফজর চলচ্চিত্র উৎসবে সেরা অভিনেত্রীর জন্য মনোনীত হন। (ইরানি পুরস্কার, অস্কারের সমতুল্য)।
হাসিবা ইব্রাহিমি ১৯৯৬ সালের ২১ ডিসেম্বর আফগানিস্তানে জন্মগ্রহণ করেন। আফগানিস্তানের যুদ্ধের কারণে তিনি এবং তার পরিবার ইরানে চলে যেতে বাধ্য হন। হাসিবার কঠিন জীবন শুরু হয় ইরানে অভিবাসন করার পর এবং শুশে বসবাস করার পর, তিনি স্কুলে যেতে পারেননি কারণ তার পরিচয়পত্র ছিল না এবং শুধুমাত্র একটি পাসপোর্ট ছিল। চিলড্রেন সাপোর্ট সোসাইটিতে নিবন্ধন করে, তিনি পঞ্চম শ্রেণী পর্যন্ত পড়াশোনা করতে সক্ষম হন। কাজের মাঝে তাকে পড়াশোনা করতে হয়েছিল। তিনি পড়াশোনার পাশাপাশি বাড়িতে ফুল তৈরির কাজে সাহায্য করতেন। তিনি তার নবম শ্রেণী শেষ না হওয়া পর্যন্ত চালিয়ে যান এবং তারপরে তার বাসস্থান তেহরানে স্থানান্তরিত করার কারণে তিনি তার শিক্ষা চালিয়ে যেতে পারেননি। 
ইব্রাহিমি দারি, ফার্সি এবং ইংরেজিতে কথা বলতে পারেন।
কল্পনা দাশ

কল্পনা দাশ (৭ই জুলাই ১৯৬৬ - ২৩শে মে ২০১৯) একজন ভারতীয় আইনজীবী এবং পর্বতারোহী ছিলেন। তিনিই প্রথম ওড়িয়া পর্বতারোহী যিনি মাউন্ট এভারেস্টের শিখরে পৌঁছেছিলেন। তিনি মার্কিন যুক্তরাষ্ট্র, কানাডা এবং নেপালের পাঁচ সদস্যের একটি দলের সাথে ২০০৮ সালের ২১শে মে তারিখে মাউন্ট এভারেস্ট জয় করেন।
তিনি এর আগে দুবার মাউন্ট এভারেস্ট আরোহণের চেষ্টা করেছিলেন, একবার ২০০৪ সালে এবং পরের বার ২০০৬ সালে, কিন্তু খারাপ আবহাওয়া ও স্বাস্থ্যের কারণে তাঁর প্রচেষ্টা ব্যর্থ হয়েছিল।
২০১৯ সালের ২৩শে মে, কল্পনা অন্য দুজনের সঙ্গে আবারও এভারেস্টে আরোহণ করেছিলেন, কিন্তু নামতে গিয়ে তিনি অসুস্থ হয়ে পড়েন এবং মাউন্ট এভারেস্টের বারান্দার (একটি ছোট মঞ্চের মতো, যেখানে কিছুটা বিশ্রাম নেওয়া যেতে পারে এবং চূড়ার শ্বাসরুদ্ধকর দৃশ্যগুলি পর্যবেক্ষণ করা যেতে পারে) ঠিক ওপরে মারা যান।
তাঁর মৃত্যুর কারণ ছিল মাউন্ট এভারেস্টের শিখরের কাছে অস্বাভাবিক ভিড়। নেপাল সরকার এভারেস্ট আরোহণের জন্য কয়েকশ পর্বতারোহীকে অনুমতি প্রদান করায় আরোহণের সংকীর্ণ অংশটি তীব্র আবহাওয়ার কারণে আরও সংকীর্ণ হয়ে পড়েছিল। ২০১৯ সালের এপ্রিল এবং মে মাসে পর্বতারোহণের মরশুমে নেপাল, ইউরোপ, মার্কিন যুক্তরাষ্ট্র এবং ভারত থেকে কমপক্ষে ১১ জন পর্বতারোহী একই সপ্তাহে মারা গিয়ে ছিলেন — তাঁদের মধ্যে অনেকেই কল্পনার মতো প্রবীণ পর্বতারোহী ছিলেন, যাঁদের মধ্যে আছেন মার্কিন যুক্তরাষ্ট্রের উটাহ থেকে ডোনাল্ড ক্যাশ এবং ভারতের অঞ্জলি কুলকার্নি।
শেরপারা তাঁর মৃতদেহ উদ্ধার করে এবং ভারতে নিয়ে আসে।
সুশ্রী দিব্যদর্শিনী

সুশ্রী দিব্যদর্শিনী প্রধান (; জন্ম ৮ই সেপ্টেম্বর ১৯৯৭) হলেন একজন ভারতীয় ক্রিকেটার যিনি ওড়িশা এবং ভেলোসিটির হয়ে খেলেন। তিনি একজন ডানহাতি অফ ব্রেক বোলার। দলে তিনি নিচের দিকে ব্যাট করেন। তিনি অনূর্ধ্ব - ২৩ মহিলা চ্যালেঞ্জার ট্রফিতে ইন্ডিয়া গ্রীন দলের নেতৃত্ব দিয়েছিলেন যেখানে ইন্ডিয়া গ্রীন দল টুর্নামেন্টের ফাইনালে পৌঁছেছিল।
২০১৯ সালে, তিনি মহিলা টি-টোয়েন্টি চ্যালেঞ্জে ভেলোসিটির হয়ে খেলার জন্য নির্বাচিত হন। তিনি ঘরোয়া ভারতীয় ক্রিকেট প্রতিযোগিতায় ওড়িশা মহিলা অনুর্ধ্ব ২৩ দলের অধিনায়কও। তিনি ২০১৯ সালে এসিসি মহিলা উদীয়মান টিম এশিয়া কাপে ভারতের প্রতিনিধিত্ব করেছিলেন, যেখানে তিনি ভারতের পক্ষে সর্বোচ্চ উইকেট শিকারী ছিলেন।
সুশ্রী দিব্যদর্শিনী প্রধান ১৯৯৭ সালের ৮ই অক্টোবর ওড়িশার ঢেঙ্কানালে জন্মগ্রহণ করেন। সাত বছর বয়সে, তিনি তাঁর আবাসিক কলোনিতে মজা করার জন্য ক্রিকেট খেলতে শুরু করেছিলেন।
যখন তিনি ১৫ বছর বয়সী হলেন, তখন তিনি ক্লাব প্রশিক্ষক খিরোদ বেহেরার অধীনে প্রশিক্ষণ শুরু করেন। খিরোদ তাঁকে ২০২১ সাল পর্যন্ত প্রশিক্ষণ দিয়েছেন। গ্রুপ জোনাল টুর্নামেন্টে দিব্যদর্শিনী তাঁর নিজ রাজ্য ওড়িশার প্রতিনিধিত্ব করা শুরু করেন। ক্রিকেট ছাড়াও জনপ্রিয় সিনেমা দেখা এবং অভিনয় তাঁর প্রিয় শখ। এমনকি তিনি 'কানা' নামে একটি ক্রিকেট ভিত্তিক তামিল ছবিতে অভিনয়ও করেছিলেন।
সুশ্রী দিব্যদর্শিনী ২০১২ সাল থেকে তাঁর নিজ রাজ্য ওড়িশার প্রতিনিধিত্ব হয়ে খেলছেন। তিনি এখন সীমিত ওভারের ক্রিকেট টুর্নামেন্টে ওড়িশার মহিলা অনুর্ধ্ব ২৩ দলের অধিনায়কও।
২০১১/১২ এবং ২০১২/১৩ মরশুমে ওড়িশা অনূর্ধ্ব-১৯-এর হয়ে খেলার পর, তিনি ২০১২ সালে আসামের বিরুদ্ধে তাঁর পূর্ণ অভিষেক করেন, সেই খেলায় তিনি ৯ রান করেন এবং একটি উইকেট নেন। দিব্যদর্শিনী ওড়িশার ক্রিকেট দলের নিয়মিত সদস্য হয়ে ওঠেন এবং ২০১৪ সালে ভারত ক-দলের হয়ে খেলা শুরু করেন। তাঁর সেরা বোলিং ৪৩ রানে ৫ উইকেট, ২০২০ সালের মার্চ মাসে, হরিয়ানার বিপক্ষে তিনি এই কৃতিত্ব অর্জন করেন। তিনি পূর্বাঞ্চল এবং ইন্ডিয়া গ্রিনের হয়েও খেলেছেন।
২০১৯ সালে এসিসি উইমেনস ইমার্জিং টিমস এশিয়া কাপেও তিনি ভারতের হয়ে খেলেছিলেন।
দিব্যদর্শিনীকে ২০১৯ মহিলাদের টি-টোয়েন্টি চ্যালেঞ্জের আগে ভেলোসিটি স্কোয়াডের অংশ হিসাবে নির্বাচিত করা হয়েছিল। তিনি একটি ম্যাচ খেলেছিলেন, সেই খেলায় তিনি ওয়েস্ট ইন্ডিয়ান ব্যাটার স্ট্যাফানি টেলরকে আউট করেছিলেন। তাঁকে ২০২০ প্রতিযোগিতার জন্য ভেলোসিটি স্কোয়াডে রাখা হয়েছিল, এবং তিনি আবার একটি খেলায় খেলেছিলেন।
কোরা (গোত্র)

কোরা ( কুডা, কুড়া, কাওরা, ধনগার এবং ধঙ্গের নামেও পরিচিত) ভারতের পশ্চিমবঙ্গ, ওড়িশা ও ঝাড়খণ্ড রাজ্য এবং রাজশাহীর বাংলাদেশী বিভাগে পাওয়া একটি জাতিগোষ্ঠী।  ২০১১ সালের আদমশুমারি তাদের জনসংখ্যা প্রায় ২৬০,০০০ দেখিয়েছে। ভারত সরকার তাদের একটি তফসিলি উপজাতি হিসেবে শ্রেণীবদ্ধ করেছে।
উপজাতির নাম "কোরা" এবং এর বিকল্প যে বানান আছে তা সম্ভবত মুন্ডারি শব্দ মাটির কাজ "কোডা" থেকে উদ্ভূত হয়েছে।
অনুমান করা হচ্ছে যে তারা মুন্ডা উপজাতির একটি অংশ। রিসলি (১৮৯৪) তাদের একটি "হিন্দুইজড" জাতি হিসেবে শ্রেণীবদ্ধ করেছিলেন। কোরা তাদের ঐতিহ্যগত দক্ষতা এবং মাটি কাটা এবং ট্যাঙ্ক খননের মতো বিভিন্ন মাটির কাজে প্রাথমিক পেশার জন্য বিখ্যাত। সময়ের সাথে সাথে তারা পেশা হিসেবে ক্যাটেচু তৈরিতেও নিয়োজিত হয়েছে। এটি তাদের বিকল্প নাম "খয়রা" বা "খয়রার" অন্যতম উৎস। এখন তাদের অধিকাংশই কৃষিকাজ করে।
উপজাতিটি কয়েকটি অন্তঃবিবাহিত দলে বিভক্ত। ওড়িশার কোরা দাবি করে যে তারা সূর্যবংশী গোষ্ঠীর এবং সাঁওতাল পরগণার কোরারা নিজেদের নাগবংশী বলে দাবি করে। এগুলোকে আরও কয়েকটি বহিরাগত ভাগে বিভক্ত করা হয়েছে যাকে"গোত্র" বলা হয় যেমন কাইচ, মানকদ, খাপুর, ধন, নুন, আদোভার, নাগ, মাঘি, প্রধান, বাঘা, বহেরা ইত্যাদি। এগুলো আবার পিতৃতান্ত্রিক বংশে বিভক্ত।
কোরারা মূলত পশ্চিমবঙ্গ ও ঝাড়খণ্ডে এবং ওড়িশায় ওড়িয়ায় বাংলায় কথা বলে। শুধুমাত্র অল্প সংখ্যক মানুষ এখনো তাদের আসল কোডা ভাষায় কথা বলে, যা মুন্ডা পরিবারের অন্তর্গত।
কোরা সংস্কৃতি একটি "ক্লাইন" অনুসরণ করে, যেখানে আরও পূর্বে বসবাসকারীরা আরও বেশি হিন্দু রীতিনীতি অনুসরণ করে, যখন আরও পশ্চিমের লোকেরা আরও ঐতিহ্যগতভাবে উপজাতীয় রীতিনীতি অনুসরণ করে।
কোরা পরিবারের কাঠামো বেশিরভাগই ছোট পরিবারের। একই বহিরাগত "গোত্রের" সাথে বিবাহ নিষিদ্ধ। তারা পুরুষতান্ত্রিক এবং দেশীয়। কোরা সমাজে বহুবিবাহ অনুমোদিত হলেও অধিকাংশ বিবাহই একগামী। বিংশ শতাব্দীর শুরুতে, পশ্চিমবঙ্গের বেশিরভাগ কোরারা শিশু বিবাহের অনুশীলন করত এবং বিবাহপূর্ব যৌনতার বিষয়ে শক্তিশালী নিষেধাজ্ঞা ছিল, কিন্তু ছোট নাগপুরের লোকেরা প্রাপ্তবয়স্ক বিবাহের অনুশীলন করত এবং তাদের কম কঠোর নিষেধাজ্ঞা ছিল। বাঁকুড়ায় বসবাসকারীদের একটি "অন্তবর্তীকালীন" বিবাহের রীতি ছিল, যেখানে প্রাপ্তবয়স্কদের বিবাহ ছিল আদর্শ কিন্তু বিবাহপূর্ব যৌনতাকে চরমভাবে কলঙ্কিত করা হত। আলোচনার মাধ্যমে বিয়ে হল সবচেয়ে সাধারণ ধরনের বিয়ে। তবে ক্রস-কাজিন ম্যারেজ, জুনিয়র লেভিরেট, জুনিয়র সোরোরেট, পালানোর মাধ্যমে বিয়ে, বন্দী করার অনুমতি রয়েছে। বিবাহবিচ্ছেদ, বিধবা এবং তালাকপ্রাপ্তদের পুনর্বিবাহও অনুমোদিত। বরকে দিতে হয় কনের দেনমোহর নগদ টাকায় প্রদান করতে হয়। ছোট নাগপুরে, উপজাতিরা মুন্ডা রীতিনীতি অনুসরণ করে, যখন পশ্চিমবঙ্গে তারা ঐতিহ্যবাহী হিন্দু রীতিনীতি অনুসরণ করে।
তারা স্বাভাবিক মৃত্যু হলে মৃতদের দাহ এবং অস্বাভাবিক মৃত্যুর ক্ষেত্রে দাফন করে। তাদের একটি ঐতিহ্যবাহী গ্রাম পরিষদ "পঞ্চায়েত" রয়েছে যার নেতৃত্বে মাঝি যাকে সহায়তা করেন পারমাণিক। এটি তাদের সামাজিক নিয়ম এবং ঐতিহ্যের সাথে সামঞ্জস্যতা নিশ্চিত করতে কেন্দ্রীয় ভূমিকা পালন করে। এই উপজাতিরা হিন্দু ধর্মের অনুসারী। সর্বপ্রাণবাদী বিশ্বাসও এই গোষ্ঠীর সদস্যদের দ্বারা অনুসরণ করা হয়। অন্যান্য ধর্মের সদস্যদের সংখ্যা খুবই কম।
সুনীতা লাকরা

সুনিতা লাকরা (জন্ম ১১ই জুন ১৯৯১) হলেন একজন ভারতীয় ফিল্ড হকি খেলোয়াড়। সুনিতা ভারতের মহিলা জাতীয় ফিল্ড হকি দলে অন্তর্ভুক্ত হয়ে নিজের দেশের প্রতিনিধিত্ব করেছেন। তিনি ২০২০ সালের ২রা জানুয়ারি তারিখে হকি ইন্ডিয়ার মাধ্যমে হকি থেকে তাঁর অবসরের ঘোষণা করেন।
সুনিতার বাবা একজন কৃষক। ছয় বছর বয়সে হকি শেখার জন্য তাঁকে রাউরকেলায় স্পোর্টস অথরিটি অফ ইন্ডিয়ায় (এসএআই) যোগ দিতে পাঠানো হয়েছিল। সুনিতার সম্প্রদায়ে, বেশিরভাগ মেয়ে এবং ছেলেরা ছোটবেলা থেকেই ফুটবল খেলতে শুরু করে, কিন্তু সুনিতার বাবা মনে করতেন যে ফুটবল একটি বিপজ্জনক খেলা এবং তাই তিনি নিজের মেয়েকে হকিতে প্রশিক্ষণ দিয়েছিলেন। সুনিতা বিয়ে করেছেন দীপক টপ্পোকে, যিনি ওড়িশা পুলিশ বিভাগে কাজ করেন।
সুনিতা লাকরা ২০০৯ সালে তাঁর আন্তর্জাতিক অভিষেক করেছিলেন, এবং তারপর থেকে তাঁকে দলের মেরুদণ্ড হিসাবে উল্লেখ করা হয়েছে। তিনি ১৭তম এশিয়ান গেমস এবং মহিলা হকি ওয়ার্ল্ড লিগের দ্বিতীয় রাউন্ডে দলের অংশ ছিলেন। ২০১৫ সালের হকস বে কাপে নিউজিল্যান্ডের বিরুদ্ধে ভারতের লড়াই ছিল সুনিতার ৫০তম আন্তর্জাতিক ম্যাচে উপস্থিতি।
তিনি দলে রক্ষণ বিভাগে খেলেন। ২০১৭ সালে, পাঁচ ম্যাচ সিরিজের তৃতীয় ম্যাচে নিউজিল্যান্ডের বিরুদ্ধে একটি ম্যাচ খেলে সুনিতা তাঁর ১০০তম আন্তর্জাতিক ম্যাচ পূর্ণ করেন। ১৭তম এশিয়ান গেমস এবং ২০১৬ রিও অলিম্পিকে উল্লেখযোগ্য প্রদর্শনের মাধ্যমে লাকরা ভারতীয় হকিতে মর্যাদাক্রমের সিঁড়ি বেয়ে উঠেছিলেন। তিনি এশিয়ান চ্যাম্পিয়ন্স ট্রফিতে বিজয়ী ভারতীয় দলেরও অংশ ছিলেন, যেখানে দলটি চীনের বিরুদ্ধে ফাইনাল ম্যাচে জয়লাভ করেছিল। ২০১৭ সালের আগস্টে, ১৫ দিনের ইউরোপীয় সফরে তিনি ভারতের মহিলা জাতীয় ফিল্ড হকি দলের সদস্য হিসেবে নির্বাচিত হন, সফরটি শুরু হয়েছিল ২০১৭ সালে ৫ই সেপ্টেম্বর।
সুনিতাকে এশিয়ান চ্যাম্পিয়ন্স ট্রফি মহিলা হকিতে দলের নেতৃত্ব দেওয়ার দায়িত্ব দেওয়া হয়েছিল। এই টুর্নামেন্টটি ২০১৮ সালের মে মাসে কোরিয়ার ডংখায় শহরে শুরু হয়েছিল। তিনি ভারতীয় দলকে দ্বিতীয় স্থানে নিয়ে গিয়েছিলেন।
সুনিতা ১৮ সদস্যের দলের একজন সদস্য, যারা মহিলা হকি বিশ্বকাপের ১৪তম সংস্করণে খেলছে।
সুজির হালুয়া

সুজির হালুয়া হল এক ধরনের হালুয়া যা সুজিকে ঘি বা তেলে ভেজে তার মধ্যে চিনির শরবত বা মধুর মতো মিষ্টি যোগ করে তৈরি করা হয়। এটি প্রাতঃরাশের জন্য বা মিস্টান্ন পদ হিসাবে পরিবেশন করা হয়। এটি মুলত শুধুমাত্র সুজি, চিনি বা মধু, ঘি এবং কখনও কখনও দুধ দিয়ে তৈরি করা হয়। রান্না হওয়ার পর এর উপর শুকনো বা তাজা ফল, বাদাম, কাটা নারকেল ইত্যাদি ছড়িয়ে পরিবেশন করা হয়।
মধ্যযুগীয় আরবি রন্ধনপ্রণালীতে সুজির হালুয়া তৈরি করা হতো। তখন মাখনে গম ভেজে এবং তাতে মধু বা চিনির শরবত যোগ করে হালুয়াটি তৈরি করা হত। স্থানীয় পদ "হুলওয়া আ'জামিয়া" যা হালুয়ার এক প্রকারভেদ, এটি প্রস্তুত করতে মধু গরম করে সিরাপ তৈরি করা হত(প্রয়োজনমতো জল দিয়ে পাতলা করে) এবং পেস্তা এবং পোস্ত দিয়ে পরিবেশন করা হয়। এতে দুধও যোগ করা হত। এই হালুয়ার উপর বাদাম, পেস্তা এবং পাইন বাদাম ছড়িয়ে পরিবেশন করা হত। ইবনে সায়ার আল-ওয়াররাকের দশম শতকের রান্নার বইটিতে গাজর, আপেল এবং খেজুর দিয়ে তৈরি বিভিন্ন ধরণের হালুয়ার রন্ধন প্রনালীর উল্লেখ রয়েছে। কিছু পণ্ডিতদের মতে, এই খাবারটি ভারতে মুঘলদের দ্বারা প্রবর্তিত হয়েছিল। তবে ভারতে মুঘলদের আগমনের আগেই দক্ষিণ ভারতীয় চালুক্য রাজা সোমেশ্বরের দ্বাদশ শতাব্দীর রচনা মানসোল্লাসায় এই রান্নাটি কেশরি বাট হিসাবে তালিকাভুক্ত রয়েছে।
১৪ শতকের স্পেনে বাদামের দুধ, তেল এবং জাফরান দিয়ে সুজি রান্না করা হত। ভারতে শিরা সুজি, ঘি এবং চিনি দিয়ে এই হালুয়া তৈরি হত এবং সাথে এলাচ এবং দুধ, বাদাম এবং কাজুবাদামও যোগ করা হত।
মারাঠি ভাষায়, সুজি দিয়ে তৈরি হালুয়াকে বলা হয় রাওয়া শিরা (रवा शीरा)। একই রকম হালুয়া যখন গমের আটা দিয়ে তৈরি করা হয় তখন একে বলা হয় "গাভাস্যা পিঠাচা শিরা" (गव्हाच्या पीठ শিরা)।
চিপ্পি

চিপ্পি (বিকল্পভাবে ছিপা / চিম্পা বলা হয়) হল এমন একটি জাতি যারা দেশত্যাগের পরও তাদের পূর্বপুরুষের দেশ ভারতে ফিরে এসেছে। ভারতের গুজরাট, রাজস্থান, মধ্যপ্রদেশ, হরিয়ানা, দিল্লি, উত্তর প্রদেশ রাজ্যে এদের দেখা যায়। পাকিস্তানেও এই চিপ্পি জাতির লোকেদের দেখা পাওয়া যায়।
"চিপ্পি" বা "ছিপা" শব্দটি গুজরাটি শব্দ "ছাপা" থেকে উদ্ভূত, যার অর্থ মুদ্রণ করা। এই সম্প্রদায়টির মূল বাসভূমি রাজস্থানের নাগৌরে। রাজস্থান এবং গুজরাটে তাদের বসতি স্থাপনের পর এই জাতির লোকেরা রং করা এবং কাপড় ছাপানোর পেশা গ্রহণ করে। সম্প্রদায়টি মারোয়ারি ভাষায় কথা বলে এবং প্রধানত রাজস্থান এবং উত্তর গুজরাটে আহমেদাবাদ, নদিয়াদ, বরোদা এবং ভারুচ জেলায় এদের বেশি দেখা যায়। বেশিরভাগ চিপ্পি গুজরাটি ভাষায়ও কথা বলে। তারা খত্রী সম্প্রদায়ের গোষ্ঠী থেকে ধর্মান্তরিত হয়েছে। 
চিপ্পি বা ছিপা সম্প্রদায় কয়েকটি গোষ্ঠীতে বিভক্ত, যারা আটক নামে পরিচিত। এদের মধ্যে প্রধান হল রাও, টাক, ভাটি, দোরা, চৌহান এবং মোলানি। এই গোষ্ঠীর প্রত্যেকেই সমান মর্যাদার অধিকারী এবং তাদের মধ্যে আন্তঃবিবাহও প্রচলিত। কিন্তু সম্প্রদায়ের কোনরকম তুতো ভাই ভগিনী সম্পর্কীয়দের মধ্যে বিবাহ এরা পছন্দ করেনা। 
এই সম্প্রদায়ের লোকেরা এখনও প্রধানত কাপড় রং করা এবং ছাপানোর ঐতিহ্যগত পেশার সাথে জড়িত। সম্প্রদায়ের অনেকেই অন্য ব্যবসা শুরু করেছে। তারা স্থানীয় বস্ত্র কারখানায় চাকরি করছে। 
ভারতের হরিয়ানা, দিল্লি, রাজস্থান, মধ্যপ্রদেশ, উত্তর প্রদেশ রাজ্যে এই সম্প্রদায়টিকে একটি ওবিসি জাতি হিসাবে শ্রেণীবদ্ধ করা হয়েছে। 
ছিপা সম্প্রদায় পাকিস্তানের করাচি, সিন্ধু বসতি স্থাপন করেছে।
সুভদ্রা প্রধান

সুভদ্রা প্রধান (জন্ম ৫ই জুন ১৯৮৬) হলেন একজন ভারতীয় ফিল্ড হকি খেলোয়াড়। তিনি ভারতের ওড়িশা রাজ্যের সুন্দরগড়ের সৌনামারায় জন্ম গ্রহণ করেন।
সুভদ্রা প্রধান ১৯৮৬ সালের ৫ই জুন ওড়িশার একটি ছোট শহর সৌনামারায় একটি আদিবাসী পরিবারে জন্মগ্রহণ করেছিলেন। তিনি বিরসা মুন্ডা স্কুলে এবং পাতিয়ালার খালসা কলেজে প্রাক-বিশ্ববিদ্যালয় শিক্ষা লাভ করেন। তিনি তাঁর প্রাথমিক দিনগুলিতে রাউরকেলার পানপোশ হকি হোস্টেলে শিক্ষকতা করতেন এবং ১৯৯৭ সালে হকিতে তাঁর খেলোয়াড় জীবন শুরু করেন।
সুভদ্রা প্রধানকে ২০০০ সালে ভারতের জুনিয়র দলে অন্তর্ভুক্ত করা হয়েছিল এবং ২০০৪ সালের অক্টোবর / নভেম্বরে তিনি জুনিয়র দলকে জুনিয়র এশিয়া কাপে নেতৃত্ব দিয়েছিলেন, তাঁর নেতৃত্বে ভারতের জুনিয়র দল তৃতীয় স্থান অর্জন করেছিল। তিনি ২০০৩ সালে সিনিয়র দলে আত্মপ্রকাশ করেন। ২০০৪ সালে এশিয়া কাপে স্বর্ণপদক এবং ২০০৬ কমনওয়েলথ গেমসে রৌপ্য পদক জিতেছিল যে ভারতীয় দল, সুভদ্রা সেই সিনিয়র দলের একজন সদস্য ছিলেন। ২০০৭ সালে, সুভদ্রা একটি ইউরোপীয় ক্লাবের হয়ে খেলেন, তিনি এবং জসজিত কৌর হলে প্রথম ভারতীয় মহিলা যাঁরা এই কৃতিত্ব অর্জন করেছিলেন। তাঁরা ২০০৭ সালে ডাচ ক্লাব এইচসি ডেন বোশের হয়ে খেলেছিলেন। তিনি ২০০৯ সালের এশিয়া কাপে 'প্লেয়ার অফ দ্য টুর্নামেন্ট' হিসেবে নির্বাচিত হন। এই টুর্নামেন্টে ভারত দ্বিতীয় হয়েছিল।
সুভদ্রা প্রধান ২০০৯ সালের এপ্রিল মাসে প্রদীপ নায়েককে বিয়ে করেন। সুভদ্রা দক্ষিণ পূর্ব রেলওয়েতে কর্মরত এবং বর্তমানে রাঁচিতে অবস্থান করছেন।
২০০৬ সালে, ভারতীয় হকিতে তাঁর অবদানের জন্য তাঁকে একলব্য পুরস্কারে ভূষিত করা হয়েছিল।
লিদিয়া তারান

লিদিয়া আনাতোলিভনা তারান ( , জন্ম ১৯ সেপ্টেম্বর, ১৯৭৭) একজন ইউক্রেনীয় টেলিভিশন উপস্থাপক। সে ইংরেজিতে কথা বলে।
তারান কিয়েভে সাংবাদিকদের একটি পরিবারে জন্মগ্রহণ করেন। 
তিনি রেডিওতে তার সাংবাদিকতা জীবন শুরু করেছিলেন, কিন্তু টেলিভিশন তাকে একজন সত্যিকারের তারকা বানিয়েছে। তার প্রধান পেশার পাশাপাশি, তারান তার সামাজিক প্রকল্প "টু রিয়েলাইজ এ ড্রিম"-এও সফলভাবে জড়িত, যার লক্ষ্য ইউক্রেনের গুরুতর অসুস্থ শিশুদের স্বপ্ন বাস্তবায়ন করা।
তারান "আই ডান্স ফর ইউ" প্রজেক্টের তৃতীয় সিজনেও অংশ নিয়েছিলেন।
২০১০ পর্যন্ত, তারান উপস্থাপক আন্দ্রি ডোমানস্কির সাথে বিয়ে করেছিলেন, যার সাথে তার একটি কন্যা ২০১০ পর্যন্ত, তারান উপস্থাপক আন্দ্রি ডোমানস্কির সাথে বিয়ে করেছিলেন, যার সাথে তার একটি কন্যা ২০১০ পর্যন্ত, তারান উপস্থাপক আন্দ্রি ডোমানস্কির সাথে বিয়ে করেছিলেন, যার সাথে তার একটি কন্যা 
আগস্ট ২০১০ পর্যন্ত, তারান উপস্থাপক আন্দ্রি ডোমানস্কির সাথে বিয়ে করেছিলেন, যার সাথে তার একটি কন্যা ভ্যাসিলিনা রয়েছে। 
২০১০ পর্যন্ত, তারান উপস্থাপক আন্দ্রি ডোমানস্কির সাথে বিয়ে করেছিলেন, যার সাথে তার একটি কন্যা ২০১০ পর্যন্ত, তারান উপস্থাপক আন্দ্রি ডোমানস্কির সাথে বিয়ে করেছিলেন, যার সাথে তার একটি কন্যা
হায়দ্রাবাদি মুসলমান

হায়দ্রাবাদি মুসলমানদেরকে হায়দ্রাবাদি হিসেবেও উল্লেখ করা হয় তারা হল ডেক্কানি জনগোষ্ঠীর একটি সম্প্রদায়, যারা উর্দুভাষী মুসলমানদের একটি বৃহত্তর জাতিগোষ্ঠীর অংশ, মারাঠাওয়াড়া, তেলেঙ্গানা এবং কল্যাণ-কর্নাটকের এলাকা থেকে যে অঞ্চলে হায়দ্রাবাদের রাজত্ব ছিল।
যদিও " "হায়দ্রাবাদি" " শব্দটি সাধারণত জাতিগত উৎপত্তি নির্বিশেষে হায়দ্রাবাদের দক্ষিণ ভারতীয় শহর ও এর আশেপাশের বাসিন্দাদের বোঝায়, তবে ""হায়দ্রাবাদি মুসলমান" " শব্দটি আরও নির্দিষ্টভাবে পূর্ববর্তী রাজ্যের স্থানীয় উর্দুভাষী জাতিগত মুসলমানদের বোঝায়। হায়দ্রাবাদ দাক্ষিণাত্যের সম্মিলিত সংস্কৃতি এবং জনগণকে ""মুলকি" ", (দেশবাসী) বলা হয়, এটি এমন একটি শব্দ যা আজও ব্যবহৃত হয়। হায়দ্রাবাদি মুসলমানদের মাতৃভাষা হায়দ্রাবাদি উর্দু, যেটি মূলত ডেক্কানি ভাষার একটি উপভাষা।
বাহমানি সালতানাত এবং তারপর দাক্ষিণাত্য সালতানাতে তাদের উৎপত্তির কারণে, হায়দ্রাবাদের আসিফ জাহি রাজবংশের রাজত্বের শেষার্ধে হায়দ্রাবাদি সংস্কৃতি এবং রন্ধনপ্রণালী সংজ্ঞায়িত হয়। এই সংস্কৃতি আজ প্রধানত হায়দ্রাবাদ, ঔরঙ্গাবাদ, পারভানি, নান্দেদ, রাইচুর, বিদার, গুলবার্গায় এবং সারা বিশ্বের হায়দ্রাবাদি মুসলিম প্রবাসীদের মধ্যে, বিশেষ করে, পাকিস্তান, পারস্য উপসাগরের আরব রাজ্য, মার্কিন যুক্তরাষ্ট্র, কানাডা এবং যুক্তরাজ্যে বিরাজমান।
দাক্ষিণাত্যের মালভূমি আক্রমণ, ও রাজনৈতিক অস্থিরতা, থেকে দক্ষিণ ভারতকে রক্ষা করে যা উত্তর ভারতকে প্রভাবিত করেছিল। এটি কুতুবশাহী রাজবংশ, সংক্ষিপ্ত মুঘল শাসন এবং পরবর্তীতে নিজামদের আসাফ জাহি রাজবংশের সময় মুসলিম শাসিত হায়দ্রাবাদ রাজ্যকে একটি স্বতন্ত্র সংস্কৃতি বিকাশের সুযোগ দেয়।
"টাইম" অনুসারে, সপ্তম নিজাম ছিলেন ১৯৪০-এর দশকের শেষের দিকে বিশ্বের সবচেয়ে ধনী ব্যক্তি এবং "ফোর্বস" ম্যাগাজিন অনুসারে মুদ্রাস্ফীতি এবং মুদ্রা ক্রয় ক্ষমতার সমতা সমন্বয়ের পর সর্বকালের পঞ্চম ধনী ব্যক্তি। 
নিজাম ছিলেন বিশাল হায়দ্রাবাদ রাজ্যের মুসলিম শাসক। হায়দ্রাবাদের রাজধানী ভারতে হায়দ্রাবাদের অন্তর্ভুক্তি এবং তেলেঙ্গানার স্থানীয় তেলুগু-ভাষী হিন্দু জনগণের আধিপত্য বৃদ্ধির আগ পর্যন্ত তারা প্রাথমিকভাবে উর্দুভাষী মুসলিম ছিল। রাজ্যের অর্থনীতি ছিল কৃষিনির্ভর, এবং হায়দ্রাবাদ ছিল প্রাথমিকভাবে একটি সরকারী ও প্রশাসনিক কেন্দ্র, যা বেশিরভাগই মুসলমানদের দ্বারা পরিচালিত (কিন্তু একচেটিয়াভাবে নয়)। অভিজাত, "জায়গিরদার" এবং "দেশমুখ" (ধনী জমির মালিক), এমনকি ছোটখাটো সরকারি কর্মকর্তারা ভিক্টোরিয়ান ইংল্যান্ডের শ্রেণী ব্যবস্থার মতো সামাজিক ব্যবস্থায় চাকর (সাধারণত মুসলমানদেরও) নিয়োগ দিতে পারত। নিজাম রাজনৈতিক স্থিতিশীলতার সাথে শুরুর দিকে ব্রিটিশদের সাথে মিত্রতা গড়ে তোলেন।
পদ্মিনী রাউত

পদ্মিনী রাউত (জন্ম ৫ই জানুয়ারি ১৯৯৪) হলেন একজন ভারতীয় দাবা খেলোয়াড়। তিনি আন্তর্জাতিক মাস্টার (আইএম) এবং ওম্যান গ্র্যান্ডমাস্টার (ডব্লিউজিএম) খেতাবের অধিকারী হয়েছেন। তিনি ২০১৪ - ২০১৭ সালের মধ্যে পরপর চারবারের জাতীয় মহিলা প্রিমিয়ার শিরোপাধারী হয়েছেন। তিনি ২০১৮ সালের এশিয়ান মহিলা চ্যাম্পিয়ন ছিলেন।
রাউত ২০০৭ সালের বিজু পট্টনায়ক ক্রীড়া পুরস্কার এবং ২০০৯ সালে একলব্য পুরস্কারে ভূষিত হন।
২০০৫ সালে, নাগপুরে অনূর্ধ্ব - ১১ মেয়েদের বিভাগে রাউত তাঁর প্রথম জাতীয় শিরোপা জিতেছিলেন। ২০০৬ সালে, তিনি ভারতীয় অনূর্ধ্ব- ১৩ গার্লস এবং এশিয়ান অনূর্ধ্ব- ১২ গার্লস উভয় বিভাগেই বিজয়ী ছিলেন। রাউত ২০০৮ সালে এশিয়ান এবং বিশ্ব যুব দাবা চ্যাম্পিয়নশিপের অনূর্ধ্ব- ১৪ মেয়েদের বিভাগে জিতেছেন। পরের বছর তিনি এশিয়ান জুনিয়র (অনূর্ধ্ব- ২০) গার্লস চ্যাম্পিয়নশিপে প্রথম হন। ২০১০ সালে, তিনি ভারতীয় জুনিয়র (অনূর্ধ্ব- ১৯) গার্লস চ্যাম্পিয়নশিপ জিতেছিলেন এবং এশিয়ান ও ওয়ার্ল্ড জুনিয়র গার্লস চ্যাম্পিয়নশিপ উভয় প্রতিযোগিতাতেই ব্রোঞ্জ পদক জিতেছিলেন।
২০১১ এশিয়ান ইন্ডিভিজুয়াল উইমেনস চ্যাম্পিয়নশিপে তিনি ২য় থেক ৬ষ্ঠ স্থানের জন্য টাই করেছিলেন। এবং ২০১৮ সালে এটি জিতেছিলেন। রাউত ২০১৪, ২০১৫, ২০১৬ এবং ২০১৭ সালে ভারতীয় মহিলা চ্যাম্পিয়নশিপ জিতেছিলেন। ২০১৫ সালে, তিনি কমনওয়েলথ মহিলা চ্যাম্পিয়নও হয়েছিলেন।
রাউত ভারতীয় জাতীয় দলের হয়ে মহিলা দাবা অলিম্পিয়াড, মহিলা বিশ্ব দল দাবা চ্যাম্পিয়নশিপ এবং মহিলা এশিয়ান দল দাবা চ্যাম্পিয়নশিপে খেলেছেন। তিনি নরওয়ের ত্রোমুসোতে ২০১৪ মহিলা দাবা অলিম্পিয়াডে রিজার্ভ বোর্ডে খেলে একটি স্বতন্ত্র স্বর্ণপদক জিতেছিলেন। তিনি ২০১৬ সালে আজারবাইজানের বাকুতে, এবং ২০১৮ সালে জর্জিয়ার বাতুমিতে পরবর্তী দাবা অলিম্পিয়াডে ভারতীয় মহিলা দলের সদস্য ছিলেন।
রাউত ওড়িশার বারাম্বাগড়ে জন্মগ্রহণ করেন। তিনি ৯ বছর বয়সে (২০০৩) দাবা খেলা শুরু করেন, তাঁর বাবা ড. অশোক কুমার রাউতের খেলার প্রতি অনুরাগের কারণে তাঁর খেলা শুরু হয়েছিল। তিনি ডিএভি পাবলিক স্কুল, চন্দ্রশেখরপুর থেকে তাঁর বিদ্যালয় জীবন শেষ করেন এবং ভুবনেশ্বরের বিজেবি কলেজ থেকে কমার্সে স্নাতক হন।
মপতি বড় মসজিদ

মপতি বড় মসজিদ () বা কোমোগুয়েল মসজিদ হচ্ছে মালির মপতি অঞ্চলের মপতি শহরে অবস্থিত একটি মসজিদ।
মসজিদ নিজেই একটি আচ্ছাদিত ভবন এবং একটি আঙিনা, সেইসাথে একটি ২-৩ মিটার লম্বা প্রতিরক্ষামূলক প্রাচীর নিয়ে গঠিত। মসজিদের নির্মাণ কাজ শুরু হয় ১৯০৮ সালের দিকে।
এই সাইটটি ইউনেস্কো বিশ্ব ঐতিহ্যবাহী স্থান সাম্ভাব্য তালিকায় ২০০৯ সালের ১৯শে মার্চে সাংস্কৃতিক বিভাগে যোগ করা হয়েছিল।
চিহিল সুতুন

চিহিলসিতুন (, যার অর্থ "চল্লিশ স্তম্ভ"), এছাড়াও বানান চেহেল সুতুন, চেলসুতুন, চিহিল সুতুন বা চিহিলসুতুন আফগানিস্তানের দক্ষিণ কাবুলের একটি এলাকা, জেলা ৭ এর অংশ।
এটির নামকরণ করা হয়েছে চিহিলসিতুন প্রাসাদ, একটি বাগান এবং প্যাভিলিয়ন যা মূলত ১৯ শতকের শেষের দিকে তৎকালীন আমির আবদুর রহমান খান একই স্থানে তৈরি করেছিলেন। ঐতিহাসিক মানচিত্রগুলো প্রাসাদ এবং এলাকা উভয়কেই "হেন্দাকি" বলে উল্লেখ করে।
প্রাসাদের স্মারক ফলকটি ১৮৮৮ সালে স্থাপন করা হয়েছিল। এটি তার উত্তরসূরি হাবিবুল্লাহ খান দ্বারা পাকা হাঁটার পথ এবং মার্বেল ফোয়ারা দিয়ে প্রসারিত করা হয়েছিল। এটি ২০ শতকের সময়কালে একটি রাষ্ট্রীয় অতিথিশালা হিসাবে ব্যবহৃত হয়েছিল, বিশেষত মার্কিন প্রেসিডেন্ট ডোয়াইট আইজেনহাওয়ার এবং সোভিয়েত নেতা নিকিতা খ্রুশ্চেভের পরিদর্শনকারী বাসভবন এবং কমিউনিস্ট যুগে এটি একটি সরকারি মিডিয়া হাব হিসাবে ব্যবহৃত হয়েছিল। সাইটটি গৃহযুদ্ধের কারণে ব্যাপকভাবে ক্ষতিগ্রস্ত হয়েছিল এবং ২০১৯ সালে এটি সম্পূর্ণরূপে পুনর্নির্মাণ এবং পুনরায় খোলার আগে বছরের পর বছর ধরে ধ্বংসস্তূপে পড়েছিল।
চিহিলসিতুন শহরের নগর এলাকার উপকণ্ঠে অবস্থিত, কাবুল নদীর ঠিক পূর্বে যা দক্ষিণে চাহার আসিয়াবের দিকে প্রবাহিত হয়। চিহিলসিতুন রোড এটিকে উত্তরে মধ্য কাবুলের দিকে এবং পশ্চিমে দারুলমানকে সংযুক্ত করেছে। জেলা ৭ এর অন্যান্য স্থানের মত এটি একটি অপরিকল্পিত এবং সাধারণত দরিদ্র এলাকা।
সামুদ্রিক মৎস্য দপ্তর

সামুদ্রিক মৎস্য দপ্তর বা মেরিন ফিসারিজ অফিস মৎস্য অধিদপ্তরের অধীনস্থ একটি সরকারি প্রতিষ্ঠান। মূলত বঙ্গোপসাগর এলাকায় মৎস্য সম্পদ সংরক্ষণ, ব্যবস্থাপনা, নীতিমালা বাস্তবায়ন, সংরক্ষণের কাজ করে থাকে এই সংস্থা। 
দেশভাগের পর ১৯৫২ সালে পাকিস্তান সরকার করাচিতে "কেন্দ্রীয় মৎস্য বিভাগ" প্রতিষ্ঠা করে। এর অধীনে একটি দপ্তর ছিলো পূর্ব পাকিস্তানের চট্টগ্রামে। তবে বঙ্গোপসাগরের নিকটবর্তী হওয়ায় পাকিস্তান সরকার কেন্দ্রীয় মৎস্য বিভাগের সদর দপ্তর চট্টগ্রামে স্থানান্তরের সিদ্ধান্ত গ্রহণ করে। মুক্তিযুদ্ধের সময়ে তা বাস্তবায়ন হয়নি। স্বাধীনতার পর ১৯৭৫ সালে "সামুদ্রিক মৎস্য বিভাগ"কে মৎস্য অধিদপ্তর-এর সাথে একীভূত করা হয়। কিছুকাল পরেই ১৯৭৭ সালে এ বিভাগকে বাণিজ্য মন্ত্রণালয়-এর অধীনে নিয়ে আসার সিদ্ধান্ত গৃহিত হয়। তবে সে সিদ্ধান্ত থেকে সরে এসে সরকার ’৭৭ এর শেষদিকে এসে এ বিভাগকে তৎকালীন "মৎস্য ও পশুসম্পদ মন্ত্রণালয়"এর অধীনে ন্যস্ত করে। পরবর্তীতে ১৯৮৪ সালে একে মৎস্য অধিদপ্তরের অধীনে আনা হয়। বর্তমানে এ দপ্তরটি "সামুদ্রিক মৎস্য সম্পদ অধ্যাদেশ, ১৯৮৩" অনুযায়ী পরিচালিত হচ্ছে; যা রহিত করে সরকার "সামুদ্রিক মৎস্য আইন, ২০২০" প্রণয়ন করেছে।
ব্যবস্থাপনার কার্যক্রম পরিচালনার জন্য ১৭ সদস্যের একটি পরিচালনা পর্ষদ গঠন করা হয়। তাঁরা হলেন:
বিবিসি সায়েন্স ফোকাস

বিবিসি সায়েন্স ফোকাস (পূর্বে বিবিসি ফোকাস) হল বিজ্ঞান ও প্রযুক্তি বিষয়ক একটি ব্রিটিশ মাসিক সাময়িক পত্র যা ইমিডিয়েট মিডিয়া কোম্পানি কর্তৃক যুক্তরাজ্যের ব্রিস্টলে প্রকাশিত হয়। ড্যানিয়েল বেনেট দ্বারা সম্পাদিত এই সাময়িকী বিজ্ঞান এবং প্রযুক্তির সমস্ত দিক কভার করে এবং সাধারণ পাঠকদের পাশাপাশি বিজ্ঞান সম্পর্কে জ্ঞানসম্পন্ন ব্যক্তিদের জন্য লেখা। পূর্বে ফোকাস নামে পরিচিত এবং গ্রুনার + জাহর এবং ন্যাট ম্যাগস দ্বারা প্রকাশিত সাময়িকীটি ২০০৫ সালের মাঝামাঝি সময়ে বিবিসি ম্যাগাজিন দখল করে এবং "বিবিসি ফোকাস" নামকরণ করে। এছাড়াও নিয়মিত বিজ্ঞান সেলিব্রিটি বৈশিষ্ট্য এবং সাক্ষাৎকারতো আছেই। তাদের অফিসিয়াল ওয়েবসাইট সায়েন্স ফোকাস নামে পরিচিত।
বেহনা

বেহনা হল গুজরাত, রাজস্থান, উত্তরপ্রদেশ, বিহার ও উত্তর ভারত রাজ্যে বিদ্যমান মুসলিম সম্প্রদায়।
বেহনা শব্দটি সংস্কৃত বেহন বা বীজ থেকে এসেছে।
এরা মূলত হিন্দু ছিল। দিল্লি সালতানাত ও মুঘল সাম্রাজ্যের সময় কিছু বেহনা মুসলমান হয়েছিল। পাকিস্তানের বেশিরভাগ মুসলিম বেহনা সিন্ধু প্রদেশে বাস করে। কেউ কেউ পাঞ্জাবেও থাকেন।
তুলা পিঁজার মতো তাদের ঐতিহাসিক ঐতিহ্যগত পেশা শিল্পায়নের দ্বারা প্রভাবিত হয়েছিল, তাই অনেকে উত্পাদন কর্মকে গ্রহণ করেছিল। তারা সফল ব্যবসায়ী। এই সম্প্রদায়টি আর তুলা পিঁজা ও তুলা শিল্পপতি হিসাবে নেই। তারা বিভিন্ন খাতে প্রবেশ করেছে এবং ভাল শিক্ষা লাভ করছে। বেশিরভাগ বেহনা মেয়েরা খুব কম আনুষ্ঠানিক শিক্ষা গ্রহণ করে এবং ছেলেরা আরও বেশি বিদ্যালয়ে যায়। তারা তাদের নিজস্ব জাতে বিয়ের অনুমতি দেয়, কখনও কখনও তারা একই মর্যাদার জাতের সাথে বিয়ের অনুমতি দিতে পারে।
কিছু সময় আগে পর্যন্ত এই সম্প্রদায়ের উপাধি হিসাবে কোন নাম ছিল না, বর্তমানে কিছু লোক পাঠান/খান ব্যবহার করে এবং কিছু উপনাম ব্যবহার করে কারণ এই সম্প্রদায়ের পূর্বপুরুষরা ছিল পারস্য মুসলমান এবং আফগানিস্তান থেকে এসেছিল।
এরা সুন্নি সম্প্রদায়ের বেরেলভী মতাদর্শের অনুসারী এবং কেউ কেউ দেওবন্দ মতাদর্শের অনুসরণ করে। 
তারা উর্দু এবং হিন্দির বিভিন্ন উপভাষায় কথা বলে। তাদের রীতিনীতি অন্যান্য উত্তরপ্রদেশের মুসলমানদের মতোই।
এই সম্প্রদায়ের অনেক সদস্য ১৯৪৭ সালে পাকিস্তানে চলে আসে এবং করাচিতে বসতি স্থাপন করে।
মুসলিম ধোবি

কাসার হল একটি দক্ষিণ এশীয় মুসলিম জাতি যাদের ঐতিহ্যগত পেশা হল কাপড় ধোয়া। তারা হিন্দু ধর্ম থেকে মুসলিম ধর্মান্তরিত বলে বিবেচিত হয়, যেখানে "ধোবি" জাত হল ধোপা।
তারা উত্তর ভারত, পূর্ব ভারত পাশাপাশি মধ্য পূর্ব ভারত ও পাকিস্তানে রয়েছে। সম্প্রদায়টি পাকিস্তানে চরহোয়া ও গজার এবং ভারতে কাসার নামেও পরিচিত। তারা একটি উপাধি হিসাবে "হাওয়ারী" ব্যবহার করে।
কাসার জাত মুসলিম ধোবি নামে পরিচিত। ভারতে, তারা কাপড় ধোয়ার তাদের ঐতিহ্যবাহী পেশার উপর নির্ভর করে চলেছে। গোষ্ঠীর মধ্যে আরও উদ্যোগীরা ড্রাই ক্লিনিং ব্যবসা স্থাপন করেছে। বর্তমানে কাসার জাতি কাপড় ধোয়ার সাথে জড়িত নয়। তারা নিজেদের ব্যবসা শুরু করেছে। গ্রামাঞ্চলে অনেকেই ভাড়াটিয়া কৃষক। দিল্লি, গুজরাট, উত্তর প্রদেশ এবং বিহারে কেন্দ্রীভূত সহ উত্তর ভারত এবং দক্ষিণ ভারত জুড়ে সম্প্রদায়টি বিদ্যমান রয়েছে। এছাড়াও দক্ষিণ কর্ণাটক, মহারাষ্ট্র, অন্ধ্রপ্রদেশে তাদের খুঁজে পেয়েছে। যদিও তারা বহু-বর্ণ এবং বহু-ধর্মীয় গ্রামে বাস করে, তবে তারা শহর ও গ্রামে আলাদা বাসায় বাস করে।
একটি কাসার বসতি প্রায়ই ধোবিঘাট নামে পরিচিত। তাদের প্রতিটি বন্দোবস্তে একটি ঐতিহ্যবাহী বর্ণ পরিষদ রয়েছে, যা সম্প্রদায়ের মধ্যে বিবাদের সমাধান করে এবং লোপ, চুরি ও ব্যভিচারের মতো বিষয়গুলি নিয়ে সালিশি কাজ করে। অন্যান্য মুসলিম কারিগর জাতের মতো তারাও ১৯৮০ সাল থেকে "অল ইন্ডিয়া জামিয়াতুল কাসার" ও অন্যটি "অল ইন্ডিয়া জামিয়াতুল হাওয়ারিন" নামে একটি জাতিগত সংগঠন গড়ে তুলেছে, যা সম্প্রদায়ের জন্য একটি চাপসৃষ্টিকারী গোষ্ঠী হিসাবে কাজ করে। তারা মূলত সুন্নি মুসলিম এবং প্রচলিত ধারা মেনে চলে, যদিও হরিয়ানার একটি ক্ষুদ্র সংখ্যালঘু শিয়া। উত্তর ভারতে, কাসার সম্প্রদায় উর্দুভাষী, পাশাপাশি খারি বোলি ও আওয়াধির মতো বিভিন্ন স্থানীয় উপভাষায় কথা বলে।
সংকেতী জনগোষ্ঠী

সংকেতী জনগোষ্ঠী হল দক্ষিণ ভারতীয় ব্রাহ্মণ সম্প্রদায় যারা ভারতের কর্ণাটকে রাজ্যের বেশিরভাগ দক্ষিণ অঞ্চলের গ্রামে বসবাস করেন। তারা সংকেতি নামক একটি দ্রাবিড় ভাষায় কথা বলে যা তামিল এবং কন্নড় ভাষার সাথে সম্পর্কিত। তাদের ঐতিহ্যবাহী পেশা হল কৃষি এবং শস্যের চাষ, যেমন অ্যারেকা বাদাম (সুপারি নামেও পরিচিত), তাল বাদাম, কলা এবং নারকেল। সম্প্রদায়টি ঐতিহ্যগতভাবে অদ্বৈত বেদান্তকে মেনে চলে এবং অবধানমের প্রাচীন অনুশীলন বজায় রেখে চলে। কর্ণাটিক শাস্ত্রীয় সঙ্গীতের এদের অবদান রয়েছে।
দুটি বৃহত্তম সংকেতী গোষ্ঠী কর্ণাটকের হাসান, মহীশূর জেলার নিকটবর্তী কৌশিকা গ্রামে বসবাস করে। তারা যথাক্রমে কৌশিকা ও বেট্টদাপুরা সম্প্রদায় নামে পরিচিত। 
সংকেতীরা নাচারু নামে পরিচিত একজন মহিলাকে শ্রদ্ধা করেন, যাকে তারা সম্মানের সাথে নাচারম্মা বলে অভিহিত করেন। তিনি সমস্ত সংকেতী জনগণের রূপক মা হিসাবে চিহ্নিত। কথিত আছে স্থানীয় ব্রাহ্মণ গোঁড়াদের কাছ থেকে দুর্ব্যবহার পাওয়ার পরে তিনি তাদের সেনগোট্টাই ত্যাগ করার প্রেরণা দিয়েছিলেন। কেশভিয়া তাকে উল্লেখ করেছেন... একজন নির্জন ব্রাহ্মণ মহিলা হিসাবে যিনি প্রায় ৭০০ বা ৮০০ সংকেতী ব্রাহ্মণ পরিবারের নেতৃত্ব দিয়েছিলেন। তিনি আলওয়ারগুর্চিতে, ভাদামা সম্প্রদায়ের দুই অতি প্রাচীন ব্রাহ্মণের সাথে দেখা করেছিলেন যারা তাদের সংকেতী সম্প্রদায়ের অনেক অতিরিক্ত স্বাধীন তথ্য প্রদান করেছিল। সাংকেঠি সম্প্রদায়ের সঠিক বিবরণ খুজে পাওয়া কঠিন।
সংকেতী অধ্যয়নের গবেষক এবং লেখক ড. বি.এস. প্রণতার্থিহারন-এর মতে, সংকেতি লোকেদের অভিবাসনের প্রথম সময় ছিল ১০৮৭ খ্রিস্টাব্দে এবং তা নাচারম্মার দ্বারা প্ররোচিত হয়েছিল। ঐতিহাসিক তারিখ বোঝা যায় যে পান্ডিয়ান গৃহযুদ্ধের সময় সংকেতীরা স্থানান্তরিত হন। শিমোগায় একটি জাদুঘরে সংরক্ষিত একটি শিলালিপি অনুসারে প্রমাণ রয়েছে যে, সংকেতী সম্প্রদায় ১৫২৪ সালে বিজয়নগরের রাজা কৃষ্ণদেবরায়ের কাছ থেকে কাছ থেকে বৈদিক বৃত্তির স্বীকৃতিস্বরূপ একটি জমি অনুদান পেয়েছিল। 
সংকেতী সম্প্রদায়কে একটি গোঁড়া হিন্দু সম্প্রদায় হিসাবে বিবেচনা করা হয়। এরা দৈনন্দিন অনুশীলনের অংশ হিসাবে বৈদিক আচার-অনুষ্ঠান পালন করে। তাদের কিছু সাংস্কৃতিকভাবে নির্দিষ্ট প্রথা আছে যেমন "আঙ্গাদি হাব্বা, ভারাতুরাভ" এবং "কানু হাব্বা" । প্রাণান্তরতিহরণ আরও জানাচ্ছেন যে সংকেতী সম্প্রদায় মারম্মা এবং দ্যাবম্মার মতো "গ্রামদেবতা" ও বিভিন্ন ধরণের পারিবারিক দেবতার পূজা করেন।